CELEX: 62009CN0376
Language: fi
Date: 2009-09-22 00:00:00
Title: Asia C-376/09: Kanne 22.9.2009 — Euroopan yhteisöjen komissio v. Maltan tasavalta

7.11.2009   
            
            
               FI
            
            
               Euroopan unionin virallinen lehti
            
            
               C 267/51
            
         Kanne 22.9.2009 — Euroopan yhteisöjen komissio v. Maltan tasavalta
   (Asia C-376/09)
   2009/C 267/85
   Oikeudenkäyntikieli: englanti
   
      Asianosaiset
   
   
      Kantaja: Euroopan yhteisöjen komissio (asiamiehet: A. Alcover San Pedro ja E. Depasquale)
   
      Vastaaja: Maltan tasavalta
   
      Vaatimukset
   
   
               —
            
            
               Yhteisöjen tuomioistuimen on todettava, että Maltan tasavalta ei ole noudattanut otsonikerrosta heikentävistä aineista 29.6.2000 annetun Euroopan parlamentin ja neuvoston asetuksen (EY) N:o 2037/2000 (1) 4 artiklan 4 kohdan v alakohdan mukaisia velvoitteitaan, koska se ei ole poistanut käytöstä ei-kriittisessä käytössä laivojen sammutusjärjestelmissä ja sammuttimissa olevia haloneja ja koska se ei ole ottanut näitä haloneja talteen
            
         
               —
            
            
               Maltan tasavalta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Asetuksen 4 artiklan 4 kohdan v alakohdan ja 16 artiklan säännöksistä, luettuna yhdessä liittymisasiakirjan 2 artiklan säännösten kanssa, seuraa, että Maltan tasavallan oli poistettava käytöstä haloneja sisältävät sammutusjärjestelmät ja sammuttimet, liitteessä VII lueteltuja kriittisiä käyttötarkoituksia lukuun ottamatta, 1.5.2004 mennessä ja otettava nämä halonit asianmukaista tekniikkaa käyttäen talteen.
   Koska ei ole mitään tietoa siitä, että Maltan tasavalta olisi luopunut halonien ei-kriittisestä käytöstä kaikilla sen virallisen huomautukseen antamaan vastaukseen liittämässä asiakirjassa luetelluilla laivoilla käytettävissä sammutusjärjestelmissä ja sammuttimissa ja ottanut nämä halonit talteen, komissio päättelee, että Maltan tasavalta ei ole noudattanut asetuksen 4 artiklan 4 kohdan v alakohdan ja 16 artiklan mukaisia velvollisuuksiaan.
   
      (1)  EYVL L 244, s. 1